სხვადასხვა წყაროებზე დაყრდნობით, მათ შორის See.place-ისა და Numbeo-ს მიხედვით, საქართველო მსოფლიოში ყველაზე უსაფრთხო ქვეყნების ათეულშია - დანაშაულის დონის დაბალი და დანაშაულის გახსნის მაღალი მაჩვენებლით.
ბოლო წლებში, ქვეყანაში, უსაფრთხოების მხარდასაჭერად რიგი რეფორმები გატარდა, მათ შორის, მეთვალყურეობისთვის ვიდეოკამერების გამოყენების, პოლიციის, საზოგადოებრივი უსაფრთხოებისა და გადაუდებელი დახმარების ერთიანი ნომრის(112) მიმართულებით.
აქ ასევე კარგადაა განვითარებული გიდების სისტემაც - სერტიფიცირებული გიდებით, რომლებიც პასუხისმგებელნი არიან ტურისტების უსაფრთხოებაზე მოგზაურობის განმავლობაში.
სანაპირო ზოლის ვიზიტორების უსაფრთხოება კი ქვეყნის სანაპირო დაცვის პასუხისმგებლობაა, რომელიც ასევე ეფექტურადაა გამართული. გარდა ამისა, ქვეყნის ვიზიტორების ჯანმრთელობისა და უსაფრთხოების უზრუნველსაყოფად, საქართველომ, Covid-19-ის პანდემიის დროს, სპეციალური ზომებიც მიიღო, შესაბამისად, თუ საქართველოში ჩამოსვლას აპირებ, იცოდე, რომ ეს უსაფრთხო გადაწყვეტილება იქნება და ქართველების სტუმართმოყვარეობა განსაკუთრებული შთაბეჭდილებებით აგავსებს.